**Педагогикалық кеңес отырысының хаттамасы №5**

**Оразалы Жұмабеков атындағы тірек мектебі(ресурстық орталық)КММ**

      2023 ж. "30" мамыр

      Педагогикалық кеңес төрағасы – Тұрғынбеков А.Ж

     Педагогикалық кеңес орынбасары- Байтуғанова Қ.Т

 Хатшы – Мұсабекова Т.О

     Қатысқандар: 98 адам

 Күн тәртібі: Қазақстан Республикасы Білім және ғылым министрінің 2013 жылғы 08 тамыздағы № 324 бұйрығына сүйене отырып педагогтерді бағалап, марапаттауға ұсыну.

       Тыңдалды:  Директордың оқу ісі жөніндегі орынбасары Байтуғанова Қ.Т

Қазақстан Республикасы Білім және ғылым министрлігінің салалық көтермелеу жүйесін бекіту туралы Қазақстан Республикасы Білім және ғылым министрінің м.а. 2013 жылғы 08 тамыздағы № 324 бұйрығына сүйене отырып марапаттау комиссиясының отырысы өтті. Отырыста бірнеше педагогтерді бағалап, марапаттауға ұсыныс жасады.

 1.Амангелдінов Асхат Ғазымұлы -информатика пәнінің мұғалімі. Алғашқы білім саласындағы еңбек жолын 2011 жылы Қарағанды политехникалық колледжінде инновациялық технологиялар құрастыру цехында 3d мастер болып, 2014 жылдан бастап Қарағанды мемлекеттік техникалық университетінің инновациялық университет дамыту департаментінде инженер болып жұмыс істеген. Ұстаздық еңбек жолын 2019 жылы Ұлытау облысы Жаңаарқа ауданы Оразалы Жұмабеков атындағы тірек мектебінде информатика мұғалімі болып бастады. Бұл мектепте қазіргі уақытта жұмыс істейді, аз уақыттың ішінде мұғалім өзінің жаңашылдығымен, ізденімпаздығымен ерекшеленді.

Өз кәсібінің білгір маманы, шығармашыл ұстаздың іс-тәжірибесі облыс, аудан көлемінде кеңінен таратылған. Ұстаздың тәрбиелеген шәкірттері халықаралық, республикалық, облыстық «Roboland», «Kazrobotics», «MakeTOM». «Зерде», «Сарыарқа дарыны», «Техникалық өнертапқыштар» т.б. сайыстардың тұрақты жеңімпаздары. Ұстаздың білім берген оқушылары мектеп мақтаныштарына айналған. Атап айтсақ, Карсенбай Жалғас қазіргі уақытта Астана IT-университетінде, Шомытов Нұртілеу, Төлепбек Расул Алматы қаласында IT саласында білім алады, Амангелді Ақбота Қарағанды техникалық университетінің арнайы олимпиадасына қатысып, грант иегері атанған; Аманжол Сабина информатика пәнінен ҰБТ-да жоғарғы ұпай алып, аудандық, облыстық, республикалық информатика пәнінен олимпиадаларында жоғарғы көрсеткіш көрсетуде; Садвакасов Аңсаған, Жағыпар Ғанибет, Абсаматов Жандос, Шомытов Нұртілеу, Карсенбай Жалғас, Карсенбай Айбат, Бейбіт Айдын, Аманжанов Салим, Ерланұлы Диас, Аманжан Әли халықаралық, республикалық, облыстық, аудандық робототехника бойынша жарыстардың жеңімпаздары; Бейбіт Айдын, Төреқожин Жалғас, Серік Бекжан, Қанатова Күнсұлу, Жұмажан Әсет, Кеңесова Халима, Тлеухан Әбдырахман, Карсенбай Айбат, Садвакасов Аңсаған аудандық, облыстық, республикалық ғылыми жоба сайыстарының жеңімпаздары; Садвакасов Аңсаған, Аманжол Сабина, Бабасова Самал, Бабасов Әлібек республикалық қосымша білм беру оқу-әдістемелік орталығының ұйымдастыруымен өткен аудандық, облыстық, республикалық сайыстарының жеңімпаздары.

Аманкелдінов Асхат 2021 жылы аудандық «Үздік педагог» сайысында жеңіске жетіп, облыста өткен «Үздік педагог 2003» байқауында сертификатпен марапатталған. Ұстаз бірнеше рет «Республикалық қосымша білім беру оқу әдістемелік орталығының», ҚР Орталық-Қазақстан Кіші ғылым академиясының, облыстық «Сарыарқа дарыны» орталығының, облыстық білім басқармасының, аудандық білім бөлімі мен кәсіподақ ұйымының, аудан әкімі мен мәслихатының, республикалық және облыстық оқу-әдістемелік орталығының Мақтау грамоталарының, Алғыс хаттарының иегері атанған, аудандық ұстаздар арасында өтетін сайыстардың тұрақты жеңімпазы. 2022 жылы Астана қаласында өткен «MakeTOМ» мүмкіндігі шектеулі жандарға көмектесу сайысында ауданымыздың тұрғыны Кадикенов Азаматқа оң қолының протезін жасап, Алғыс хатпен марапатталды.

 2. Сыздықова Жанат-қазақ тілі мен әдебиеті пәнінің мұғалімі. Ұстаз көп жылдан бері О.Жұмабеков атындағы тірек мектебінде мұғалімдік қызметін атқарып келеді. Мектеп өміріне етене араласып, өркениетке жан-жақты қабілеті бар тұлға тәрбиелей отырып, сапалы білім беруге атсалысуда. Жанат Кенелқызы өзін білікті маман әрі терең психолог тәрбиеші ретінде көрсете білуде. Әр сабағына мұқият әзірлену -Жанат мұғалім үшін арылмаған қағида. Теориялық біліммен мықтап қаруланған, әдістемелік тәжірбиесі мол ұстаз. Өз мамандығына барынша берілген ұстаз әрбір сабағын бір-біріне ұқсамайтын тың әдіс-тәсілдермен өткізуге машықтанған. Өзінің еңбек тәжірбиесіне «Дамыта оқыту», «Сын тұрғысынан ойлау» әдістемелік технологияларын енгізіп, күнделікті сабағына кеңінен қолданады. Оқытудың дұрыс жолдарын таба отырып, оқушының сабаққа деген қызығушылықтарын арттырып, білімді жинақтау арқылы үлкен, табысты жетістіктерге жетуде. Соның дәлелді айғағы- «Жыл мұғалімі» облыстық сайыста облыс әкімінің «Қазақ тілі мен әдебиеті пәнінің үздік мұғаламі» номинациясының және ақшалай сыйлығының иегері болуы.Тәжірибесі мол ұстаздың ұжымдағы мұғалімдерге де үйретер ісі, айтар кеңесі мол. Өмірдегі ұстанымы «оқушылардың білім сапасын жоғарғы деңгейге көтеру, білім беру саласында жаңа идеяларды және білім беру технологияларын тиімді пайдалану. Оның білім саласындағы тәжірбиесі өте мол, өз ісіне жан- тәнімен берілген, бір сөзбен айтқанда ұстаз деген ұлағатты атқа лайық абзал жан.

 Кәсіподақ ұйымының төрайымы Н.Д.Изтөлеуова осы хаттамаға педагогтердің марапаттау парағы және балл қою кестесін қоса тіркеді.

 **Шешім:** Қазақстан Республикасы Білім және ғылым министрлігінің салалық көтермелеу жүйесін бекіту туралы Қазақстан Республикасы Білім және ғылым министрінің м.а. 2013 жылғы 08 тамыздағы № 324 бұйрығына сүйене отырып педагогтерді Амангелдінов А.Ғ,Сыздықова Ж.К бағалап,марапаттауға ұсыну құжаттарын толықтырып тиісті жерге жіберу директордың оқу-ісі жөніндегі орынбасары Қ.Т.Байтуғановаға және кәсіподақ төрайымы Н.Д.Изтөлеуоваға жүктелсін.

      Педагогикалық кеңес төрағасы – Тұрғынбеков А.Ж

     Педагогикалық кеңес орынбасары- Байтуғанова Қ.Т

 Хатшы – Мұсабекова Т.О